Andrea Compagno a văzut lista atacanților doriți de Gigi Becali și a reacționat imediat. Italianul plecat în această iarnă de la FCSB a vorbit despre campania de transferuri a campioanei.
Compagno a plecat de la FCSB în China, la Tianjin Tiger. De la transferul acestuia, Gigi Becali a încercat să îi găsească un locuitor, iar acum și-a alcătuit o listă de transferuri pentru perioada de mercato din vară.
Andrea Compagno a văzut lista atacanților doriți de Gigi Becali și a reacționat imediat
Momentan, pe această listă s-ar afla nume precum Denis Alibec, Louis Munteanu și Florin Tănase.
Andrea Compagno a analizat jucătorii doriți de Gigi Becali, pentru atacul FCSB-ului și a venit cu un verdict despre viitorul său înlocuitor.
„Toţi trei pe care i-ați enumerat sunt jucători care au fost foarte buni în acest campionat şi sunt jucători buni, cu nume. Poate Alibec, pentru că a fost la Steaua (n.r. FCSB), dar vine după o schimbare. Nu ştiu, cel mai sigur că performează poate fi Tănase, în 2-3 ani a înscris 20 de goluri.
Dacă vrei unul sigur care marchează cred că ar trebui să fie el, dar nu ştiu el dacă e interesat sau nu pentru că joacă în Arabia, care este un campionat foarte important, nu ştiu dacă vrea înapoi la FCSB. Pentru FCSB ar fi bine unul din aceşti trei jucători. Şi Munteanu e mai tânăr, dar a făcut bine.”, a declarat Andrea Compagno, potrivit orangesport.ro.
Andrea Compagno aşteaptă medalia de campion, după ce FCSB a luat titlul! Ce a spus atacantul italian despre Gigi Becali
În acest sezon din Liga 1, Andrea Compagno a evoluat în 18 partide şi a marcat de 4 ori. Ajuns în China, el a reuşit să înscrie deja 5 goluri în 6 meciuri.
Compagno şi-a felicitat foştii colegi pentru titlul cucerit după victoria cu Farul şi a declarat că s-ar bucura să primească o medalie de campion. Compagno a mai spus că a decis să plece de la FCSB din cauza lui Gigi Becali:
„Ar fi super, dar nu știu cum funcționează. Am scris foștilor colegi, antrenori, doctori. Sunt foarte fericit, cred că după noiembrie-decembrie am înțeles că o să fim campioni pentru că acest an nu era concurență. Era la nivelul superior, și anul trecut eram foarte buni, dar era o echipă mai bună ca noi, cu un fotbal foarte bun, Farul, dar anul acesta nu cred că a putut să se bată cu FCSB. A dominat din primul minut până în ultimul. Sunt fericit pentru suporteri și pentru tot orașul.
Eu sunt în China acum, băieții au făcut totul. Această schimbare pentru mine era obligatorie pentru că toată lumea știe cum a mers situația.
A fost un an și jumătate foarte bun pentru mine, era foarte important să schimb pentru că persoana cea mai importantă din clubul FCSB nu mă plăcea pe mine și am zis că nu rămân acolo degeaba, mai bine să schimb”, a declarat Andrea Compagno, potrivit sport.ro.